**Referat til bestyrelsesmøde den 13. marts 2022 kl. 10-12**

**hos Leif Krabbe, Galejstien**

**Deltagere:**

Thorsten Møller Olesen (TMO)

Finn Carlsen (FC) – afbud

Hans Møller (HM)

Leif Krabbe (LK)

Anette Schmidt Laursen (ASL)

**Referat:**

1. Godkendelse af dagsorden

Dagsorden blev godkendt.

1. Opfølgning på referat fra møde den 09.01.2022

Der er ikke yderligere opfølgning end de punkter, der er på dagsordenen.

1. Regnskab 2021

Bestyrelsen godkendte og underskrev det reviderede regnskab

1. Sankt Hans og grenindsamling

På hjemmesiden er der den 17.01.22 bl.a. skrevet følgende:

*Hvis der blandt grundejerforeningens medlemmer er ønske om, at der fortsat skal være en anden form for grenindsamling og et fælles arrangement på stranden i forbindelse med Sankt Hans bål, skal der nedsættes en arbejdsgruppe af frivillige grundejere, som vil påtage sig opgaven.*

*Arbejdsgruppen refererer til bestyrelsen og skal stå for hele arrangementet, dvs. aftale med lodsejer om placering af bålet og bålstørrelse, myndighedstilladelser, indsamling grene, opsætning af telt, salg af øl og mad samt slukning og oprydning af bål m.v.*

*Interesserede frivillige bedes hurtigst muligt og senest den 1. marts 2022 henvende sig til foreningens sekretær Anette Schmidt Laursen på mail* [*skriver@grfdraabystrand.dk*](mailto:skriver@grfdraabystrand.dk)

*Hvis ikke det er muligt at nedsætte en arbejdsgruppe, der vil stå for hele arrangementet, som skal gennemføres med tilladelse fra lodsejerne og bestyrelsen, så afholdes der ikke et Sankt Hans bål i 2022. Bestyrelsen vil snarest muligt efter den 1. marts 2022 meddele, om der bliver grenindsamling og Sankt Hans bål i 2022 eller ej.*

Der er ikke kommet nogen henvendelser.

Bestyrelsen må konstatere, at det ikke er muligt at nedsætte en arbejdsgruppe, der vil stå for hele arrangementet. Der udsendes meddelelse på hjemmesiden om, at der ikke bliver grenindsamling og Sankt Hans bål i 2022.

1. Dagsorden til Generalforsamling 2022

Bestyrelsen drøfter de indkomne forslag fra medlemmerne.

Bestyrelsen godkendte dagsorden til generalforsamling 2022 den 10. april 2022. ASL sørger for at dagsordenen med bilag lægges på hjemmesiden.

Praktisk afvikling af generalforsamlingen blev aftalt:

Hele bestyrelsen møder kl. 9.30.

Lokale og forplejning er booket. LK sikrer, at projector og skærm er klar samt at der er internetadgang.

FC udarbejder og printer ejerliste. Hver husstand har én stemme. Der udleveres stemmesedler ved indgangen. FC og HM kontrollerer fuldmagter og udleverer stemmesedler.

ASL printer oversigt over valgte medlemmer og suppleanter.

ASL printer dagsorden og regnskab ud (50 stk.), og lægger begge dele op på hjemmesiden. Dagsorden og regnskab vises på skærm på mødet.

TM har talt med Bent Hviid ang. dirigentposten.

TM har årsberetningen klar.

HM står for sang og musik. Teksten lægges op på skærm, dvs. printes ikke ud på papir.

1. Orientering, herunder kort status på igangværende sager, fra:

* Formand: TMO. Høringer i forbindelse med byggesager:

1. Partshøring på adressen Fuldriggerstien 21, hvor ejerne ønsker at bygge 40m2 udenfor de tinglyste byggefelt. FC har fulgt op på sagen.
2. Partshøring i tilsvarende sag på Skonnertvej 5, hvor ejerne udbygger op til 40 m2 uden for det tinglyste byggefelt. TMO har sendt høringssvar.
3. TMO foreslår, at der lægges materiale på hjemmesiden for at imødegå disse sager. TM og FC aftaler nærmere om tekst til hjemmesiden.
4. Se punkt 7 ang. Nyt sommerhusområde ved Hjuldampervej. TM har aftalt nyt orienteringsmøde med kommunen den 23.03.22. FC deltager sammen med TM.

* Vejmand: LK orienterer om status på opsætning af skilte ved indkørslen til området. Politiet ønsker oplyst, hvilken undertekst der skal stå på skiltene. Bestyrelsen blev enige om følgende: ”Gennemkørsel forbudt for uvedkommende”
* Sekretær: ASL. Se punkt 4 ang. grenindsamling og Sankt Hans, samt se udkast til dagsorden til generalforsamling med modtagne forslag fra medlemmerne.
* Beplantning: HM orienterer om igangværende sager.
* Websideansvarlig: FC – intet pga. afbud.

Orienteringen fra alle blev taget til efterretning.

1. Nyt sommerhusområde, Hjuldampervej

TMO orienterer om seneste status på kontakten til Ebeltoft Kommune m.v., herunder

Mail fra TMO den 10.01.22: der truffet afgørelse i forhold til udstykning i 3 parceller ved det nye sommerhusområde. Der gives tilladelse under forudsætning af at det først kan benyttes til sommerhusområde fra når lokalplanen foreligger. Der er ikke taget hensyn til vores øvrige kommentarer ud over at disse er sendt til planafdelingen.

Orienteringen blev taget til efterretning.

1. Behandling af indkomne henvendelser
2. Henvendelse fra Elsegårde Strands Klimalaug ang. dumpning af slam i Hjelm Dyb

TM har fremsendt høringssvar til Ebeltoft Kommune på vegne af bestyrelsen. Der følges op på henvendelse til Miljøstyrelsen.

1. Drøftelse af om info-skabet på Fuldriggerstien skal nedlægges

Den kommende bestyrelse tager stilling til forslaget.

1. Fastsættelse af dato og sted for næste bestyrelsesmøde

Primo eller medio maj med opfølgning på generalforsamlingen

Den kommende bestyrelse aftaler mødedato og – sted.

1. Evt.